
A programok karbantartása és 
a személyes adatok kezelése 


A HP azt tanácsolja, hogy mindig telepítse a legújabb 
szoftverfrissítéseket. Ha a notebook hálózathoz csatlakozik, 

a rendszer-ROM frissítése előtt egyeztessen cége informatikai 
osztályával. 


Az operációs rendszer kereskedelmi 
verziójának telepítése 


A Quick Restore rendszer-helyreállító CD-n lévő Windows 
rendszert a HP kibővítette. Ez a változat még több beállítási 
lehetőséget és funkciót tartalmaz az energiagazdálkodás, 

a biztonság, a meghajtóhasználat és a PC-kártyák használata terén. 


VIGYÁZAT! Ha a HP által kibővített operációs rendszert kereskedelmi 
verzióra cseréli, a HP által hozzáadott szolgáltatások elvesznek. Ez 
bizonyos esetekben a rendszer lefagyását és a nem mentett adatok 
elvesztését eredményezheti. Előfordulhat, hogy a teljes 
USB-támogatás megszűnik. 


Vírusvédelem 


Ha notebookján e-maileket küld és fogad, illetve weblapokat tölt le, 
fennáll a számítógép vírussal való fertőzésének veszélye. Ez ellen 
úgy védekezhet, hogy a notebookra víruskereső programot telepít. 


Számos termék kapható, amely alkalmas a vírusok felismerésére, 
megsemmisítésére és az okozott károk helyreállítására. 

A programok karbantartása és a személyes adatok kezelése 


Biztonságimásolat-készítő 
segédprogramok 


A notebookon tárolt adatok védelme és az esetleg elveszett vagy 
sérült fájlok helyreállítása érdekében érdemes a fájlokat 
rendszeresen hajlékonylemezekre vagy más 
biztonságimásolat-hordozókra menteni. 


Ha részleges biztonsági mentést végez a fájlok és mappák 
egyenkénti kijelölésével, adathordozóként használjon 
hajlékonylemezt vagy hasonló eszközt. Ha a teljes merevlemezről 
készít biztonsági másolatot, szalagos meghajtót vagy más nagy 
tárolási kapacitású archiválóeszközt használjon. 

A hardver karbantartása 


A notebook tartós használatra készült. A számítógép állandó 
teljesítményszintjét és hosszú élettartamát a következő tanácsok 
betartásával biztosíthatja: 


NH A notebookot szállítsa és tárolja erre a célra kapható 
hordtokban. 


VIGYÁZAT! A képernyő megsérülésének elkerülése érdekében soha 
ne helyezzen semmit a notebookra, akkor sem, amikor a számítógép 
a hordtokban van. 


E Az adatvesztés elkerülése érdekében Zip lemezeit, 
hajlékonylemezeit és cserélhető lemezmeghajtóit tartsa távol 
a mágneses mezőktől. 


E Nehelyezze a notebookot és a billentyűzetet folyadékok 
közelébe vagy nagy páratartalmú helyre, mert ez költséges 
javítást igénylő meghibásodást okozhat. 


FIGYELEM! Az áramütés és a belső alkatrészek megsérülésének 
elkerülése érdekében vigyázzon, hogy ne cseppenjen folyadék 
a notebook billentyűzetére. 


E A notebookot ne érje hosszú időn keresztül közvetlen 
napsütés, sugárzó hő vagy erős ultraibolya fény. 

A hardver karbantartása 


E A notebookot csak szilárd és sík felületen használja. 
Ügyeljen arra, hogy a belső alkatrészeket hűtő 
szellőzőnyílások szabadon maradjanak. 


VIGYÁZAT! A túlmelegedés megelőzése érdekében a nyílásokat 
mindig hagyja szabadon! Ügyeljen arra, hogy semmilyen kemény 
felület (például a notebook mellé helyezett nyomtató) vagy puha felület 
(ruha, szőnyeg stb.) ne akadályozza a szellőzést. 


E Haa notebookot legalább egy hétig nem használja, 
kapcsolja ki. 


E Haa notebook több mint két hétig nem lesz külső 
áramforrásra csatlakoztatva, tegye a következőket: 


Id A notebook kikapcsolása 


Id Távolítsa el az összes akkumulátort, és tárolja száraz, 
hűvös helyen. 


A notebook hőmérsékletének 
figyelése 


FIGYELEM! A számítógép úgy lett tervezve, hogy teljes 
teljesítménnyel tudja futtatni az erőforrás-igényes alkalmazásokat is. 
A magas energiafogyasztás normális következménye, hogy 

a számítógép hosszas használat során esetleg felmelegszik vagy 
felforrósodik. Az égési sérülések elkerülése érdekében ne zárja el 
a számítógép szellőzőnyílásait, illetve ne használja a notebookot 
huzamosabb ideig az ölében tartva. A számítógép megfelel az 
informatikai készülékek biztonságos használatára vonatkozó, 
nemzetközileg elfogadott IEC 60950 szabványban megadott, 

a felhasználó által hozzáférhető felületek hőmérsékletére vonatkozó 
előírásoknak. 

A notebook tisztítása 


FIGYELEM! Mielőtt a notebookot vagy annak valamely komponensét 
tisztítani kezdené, mindig húzza ki a tápkábelt a notebookból, és 
húzza ki a perifériák csatlakozóit is. 


FIGYELEM! Ne permetezzen folyadékot a notebookra, a képernyőre 
vagy a billentyűzetre. A folyadékok és a háztartási oldószerek 
maradandó kárt okozhatnak a notebook burkolatában és belső 
alkatrészeiben. 


A billentyűzet tisztítása 


A billentyűzet rendszeres tisztításával elkerülheti a billentyűk 
beragadását és a por, textilszálak vagy szemcsék felhalmozódását. 
A legjobb megoldás: egy hosszított fúvókával ellátott, sűrített 
levegővel töltött flakon segítségével fújjon levegőt a billentyűk 
közé és köré. 


A billentyűzet tisztítása 


VIGYÁZAT! A billentyűzet tisztításához semmiféle folyadékot ne 
használjon, mivel az helyrehozhatatlan kárt tehet benne. A billentyűzet 
tisztításához ne használja a hagyományos porszívót, mivel így több 
szennyeződés tapadhat rá, mint amennyit a porszívó eltávolítana. 

A képernyő tisztítása 


A szennyfoltok és textilszálak eltávolításához rendszeresen 
törölje át a képernyőt egy puha, enyhén benedvesített, 
szöszmentes ruhával. Ha a képernyő további tisztítást igényel, 
egy antisztatikus képernyőtörlő vagy egy nedves antisztatikus 
törlőkendő segítségével tisztítsa meg. 


VIGYÁZAT! Soha ne permetezzen vizet, tisztítófolyadékot vagy vegyi 
tisztítószert a képernyőre. Ezek maradandó kárt okozhatnak a 
notebookban. 


Az érintőpad tisztítása 


Ha az érintőpad felülete bezsírosodik vagy beszennyeződik, 
előfordul, hogy a kurzor ugrál a képernyőn. Ezt elkerülheti azzal, 
hogy a notebook használata során gyakran kezet mos, illetve 
nedves ruhával letörli az érintőpadot. 

A külső egér tisztítása 


A külső egér tisztán tartásával jelentős javulást érhet el az egér 
működésében és kiküszöbölheti az egérmutató mozgásában 
jelentkező zavarokat. A külső egér megtisztítása: 


1. Fordítsa fel az egeret, majd fordítsa el 5-8 milliméterre a 
korongot az óramutató járásával ellentétes irányban, amíg az 
fel nem pattan. A legtöbb egéren egy nyíl jelzi a fordítás 
irányát. 


Az egér felfordítása 

A hardver karbantartása 


2. Vegye ki a golyót az egérből, és tisztítsa meg antisztatikus 
törlőkendővel vagy szöszmentes pamutruhával. 


A golyó kivétele az egérből 


3. Fújjon sűrített levegőt az egér belsejébe, vagy egy nem vatta 
végű fültisztítóval távolítsa el a lerakódott szennyeződést és port. 


Az egér tisztítása 


4. Helyezze vissza a golyót és a zárókorongot. 

A meghajtók kezelése 


A meghajtók a notebook törékeny részegységei, ezért 
elővigyázatosan kell velük bánni. A következő óvintézkedéseket 
minden meghajtó esetében be kell tartani. 


VIGYÁZAT! Az adatvesztés, illetve a notebook vagy a meghajtó 
sérülésének elkerülése érdekében vegye figyelembe a következőket: 


NI Az elektrosztatikus kisülés károsíthatja az alkatrészeket. 
A következő két óvintézkedés betartásával elkerülheti a 
notebook, illetve a meghajtók elektrosztatikus kisülésből 
származó meghibásodását: 1) A meghajtó kézbevétele előtt 
süsse ki a testén felhalmozódott sztatikus elektromosságot egy 
földelt fémtárgy megérintésével, és 2) kerülje a meghajtó 
csatlakozóinak megérintését. 

ŒE Az erőltetés megrongálhatja a meghajtó csatlakozóit. 
A meghajtót behelyezéskor csak pont akkora erővel nyomja, 
hogy az a helyére kerüljön. 


NH A meghajtót kezelje óvatosan. Védje az ütéstől. 


E Ne helyezze a merevlemezt mágneses mezőt kibocsátó 
készülékek közelébe. Többek között a video- és 
hangkazetta-törlő készülékek, a monitorok és a hangszórók 
bocsátanak ki mágneses mezőt. A repülőtéren használatos 
biztonsági kapukhoz és pálcákhoz hasonló biztonsági eszközök 
szintén mágneses mezővel rendelkeznek. A repülőtéren 
működő, a szalagon szállított kézipoggyászokat átvizsgáló 
biztonsági berendezések legtöbbször röntgensugárral 
működnek, ami nem tesz kárt a merevlemezekben. 

NH Ne permetezzen tisztítószert a meghajtóra. 

NI Óvja a meghajtót a folyadéktól és a szélsőséges 
hőmérséklettől. 

NH Ha csomagként postára ad egy meghajtót, használjon olyan 
csomagolóanyagot, amely óvja azt az ütésektől, rázkódástól, 
hősugárzástól és nedvességtől, és a csomagot lássa el 
, Törékeny" jelzéssel. 

A notebook előkészítése 
szállításra vagy utazásra 


A notebook előkészítése szállításra vagy utazásra: 
1. Készítsen biztonsági másolatot a munkáiról. 


2. Távolítson el a számítógépből minden CD-ROM-ot, 
DVD-ROM-ot, lemezt és PC-kártyát. 


3. Kapcsolja ki, majd válassza le az összes külső eszközt. 
4. A notebook kikapcsolása 


5. Ha a notebook több, mint két hétig nem lesz külső 
áramforrásra csatlakoztatva, távolítson el minden 
akkumulátort, és tárolja azokat száraz, hűvös helyen. 


6. Szállításhoz helyezze a notebookot az eredeti dobozába vagy 
hasonló védődobozba, és tüntesse fel a csomagon 
a „Törékeny” megjelölést. 


Utazás a notebookkal 


E Vigye magával munkáinak biztonsági másolatát. A biztonsági 
másolatokat ne csomagolja a számítógép mellé. 


E A notebookot mindig vigye magával. Repüléskor ne adja fel 
csomagként. 

A notebook előkészítése szállításra vagy utazásra 


E  Netegye ki a notebookot és a lemezeket mágneses biztonsági 
érzékelő hatásának. 


Id Awszállítószalagra helyezett kézicsomagokat vizsgáló 
biztonsági berendezés röntgensugárral működik, ezért 
a notebookra és a lemezekre ártalmatlan. 


Id A fémkereső berendezések és a kézi ellenőrző pálcák 
mágnesesek, ezért kárt okozhatnak a notebookban és 
a lemezekben. 


WHI Ha repülés közben használni kívánja a notebookot, 
egyeztesse ezt előre a légitársasággal. A repülés alatti 
notebook-használat engedélyezése a légitársaság hatáskörébe 
tartozik. 


E Ha a számítógépben van valamilyen GSM eszköz is, például 
egy többportos GPRS modul, repülőgépre szállás előtt 
kapcsolja azt ki, és a repülés alatt tartsa végig kikapcsolva 
akkor is, ha a számítógépet használni szeretné közben. 


© Ha külföldi útra megy: 


Id AHhálózati kábelre és az adapterre vonatkozó helyi 
(azaz ahol használni szeretné a számítógépet) 
követelményekről érdeklődjön az ügyfélszolgálati 
központnál. (A feszültség, a frekvencia és 
a csatlakozóaljzatok típusa országonként változhat.) 
A segítségért igénybe vehető területileg illetékes 
ügyfélszolgálatról A Compaq telefonszámai a különböző 
országokban című füzet nyújt tájékoztatást. 


FIGYELEM! Az áramütés és a tűz kockázatának csökkentése, illetve 
a berendezés meghibásodásának megakadályozása érdekében ne 
használjon a notebook áramellátására háztartási elektromos 
fogyasztókhoz árusított feszültségátalakító készletet. 


Id Tudakolja meg a számítógéppel kapcsolatos 
vámszabályokat a tervezett útvonalba eső összes 
országra vonatkozóan. 

